দত্তই অভিযোগ কৰে যে বৰ্তমান সমষ্টিটোত অনুমোদন নথকা ৰাস্তাসমূহত ফলক আঁৰি ৰাইজক আভুৱা ভাঁৰি থকা হৈছে।
আজি গৌৰীসাগৰৰ ৰাজীৱ ভৱনত অনুষ্ঠিত এক সংবাদমেলত দত্তই লগতে কয় যে পে'ট্ৰল-ডিজেলকে ধৰি অত্যাৱশ্যকীয় সামগ্ৰীৰ অত্যধিক মূল্যবৃদ্ধি আৰু দুৰ্নীতিক মূল বিষয় হিচাপে লৈ আগন্তক পঞ্চায়ত নিৰ্বাচনত নামিব লগা কংগ্ৰেছে আমগুৰিৰ ২১খন গাঁও পঞ্চায়ততে আসন দখল কৰিব।
ইয়াৰ উপৰি দত্তই অগপই ক্ষমতাৰ বিকেন্দ্ৰীকৰণ নিবিচাৰে বুলি উল্লেখ কৰি কয় যে অগপ-বিজেপিয়ে মিলি কংগ্ৰেছে পঞ্চায়তীৰাজ ব্যৱস্থাৰ জৰিয়তে দুখিয়া মানুহৰ বাবে ৰূপায়ণ কৰা ১৩৩খন আঁচনি বন্ধ কৰিলে।
শাসনাধিষ্ঠ মিত্ৰজোঁটৰ চৰকাৰক সমালোচনা কৰি অংকিতা দত্তই লগতে পিয়াঁজ আৰু ৰন্ধন গেছৰ দাম বৃদ্ধিত পিয়াঁজৰ মালা পিন্ধা আৰু গৰু গাড়ী চলোৱা বিধায়ক প্ৰশান্ত ফুকন আৰু সাংসদ বিজয়া চক্ৰৱৰ্ত্তী আজি নিমাত কিয় বুলিও প্ৰশ্ন কৰে।
উল্লেখযোগ্য যে এইবাৰ কংগ্ৰেছে সমষ্টিটোৰ ২১০টা ৱাৰ্ডতে প্ৰাৰ্থিত্ব প্ৰদান কৰিছে। আজিৰ সভাত শিৱসাগৰ জিলা কংগ্ৰেছৰ উপ-সভাপতি, সভাপতি, সম্পাদককে ধৰি দলটোৰ কেইবাগৰাকী নেতা উপস্থিত থাকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
